rlitschk/wikidir huggingface dataset:
D’ Schtroossabàhn Reims (uff Frànzeesch tramway de Reims ) ìsch a Schtroossabàhnsüschteem ìn dr frànzeescha Schtàdt Reims, wo ’s zitter’m 16. Àwrìl 2011 gìtt. ’S fàhrt uff zwai Linia fìr a Gsàmtlänga vun äbba 11 Kilomeeter mìt 23 Hàltaschtälla. Vu 1881 bis 1939 ìsch schuu-n-a Schtroossabàhn gfààhra; sa ìsch üss’m Pfardabüssanätzwark äntschtànda, wo’s zitter 1872 gaa hàt. Ìm Jüüni 1872 hàt maa d’ äärschta zwai Linia vum Pfardabusnätz ìn Betribb gnumma. Ain Joohr schpeeter hàt maa-n-a drìtta Linia ìn Betribb gnumma. Ànna 1875 hàt dr Gmaindaroot bschlossa, s’ Nätz z’ modärnisiara un a normààlschpüariga Schtroossabàhn mìt ìnsgsàmt viar Linia z’ bàuija. D’ Bàuiàrweta hann ànna 1878 ààgfànga; ànna 1881 hàt maa d’ äärschta dräi Kilomeeter ìn Betribb gnumma. Ànna 1899 sìnn näija Umbàuiàrweta gsìì, d’ Schtroossabàhn ìsch uff Meeterschpüar umg’schpüart un eläktrifiziart worra. D’ äärschta eläktrischa Bààhna sìnn ìm Jüüni 1900 gfààhra. Kurz vor’m Äärschta Waltkriag sìnn 10 Millioona Fàhrgascht uff säcks Linia gsìì. Wahrem Äärschta Waltkriag ìsch s’ Nätz vollschtandig zärschteert worra. ’S ìsch bis 1920 zem greeschta Tail wììder uffbàuija worra. Ìn da 1920er Joohra hàt d’ Reimser Schtroossabàhngsällschàft (Compagnie des tramways de Reims) d’ Fàhrzigga un s’ Nätz loo modärnisiara un ärwittera. Ànna 1937 hàt d’ Schtàdtverwàltung
France Musique [fʁɑ̃s myzik](info) ìsch a äffentliger frànzeescher Radiosander, wo ànna 1954 grìnda worra-n-ìsch un züa dr Grupp Radio France gheert. Uff dr Schtàzioon ìsch vor àllem Klàssik un Dschäzz z’ loosa. Zär volla Schtunda-n-ìsch üsserdam dr Noohrìchtaprogràmm z’ loosa. France Musique ìsch naawa France Inter un France Culture ain vu da Hàuiptprogràmma vun Radio France. France Musique düat zamma mìt ainiga Ànschtàlta vun ARD Konzärta mìt klàssischer Müüsik ìwwertrààga. D’ Konzärta waara-n-uff Diitsch un Frànzeesch moderiart. Àn dam Progràmmüsstöisch namma hr2, WDR 3, MDR Kütlüür un SR 2 Kültüürradio, tailwiis àui Diitschlàndradio Kültüür tail. Zitter 2017 lüütet dr Wàhlschpruch vum Progràmm France Musique – Vous allez LA DO RÉ — ’s ìsch a Schproochschpììl mìt dräi Nootanàmma, wo gliich klìnga wia dr frànzeescha Sàtz Vous allez l’adorer („Sa waara’s liawa“). Commons: France Musique – Sammlig vo Multimediadateie Offiziälla Websitta (frànzeesch) Nouvelle campagne de communication pour France Musique. 31. März 2017, abgruefen am 27. Februar 2021 (französisch): „France Musique lance sa nouvelle campagne de communication le 31 mars. Celle-ci comprend 8 visuels et autant d’accroches, ainsi qu’une nouvelle signature : « Vous allez LA DO RÉ ! », formule simple en forme de clin d’œil au langage musical.“ Normdate: SUDOC/IdRef:
Le Parisien [lə paʁizjɛ̃](info) („Dr Pàriiser“) ìsch a frànzeescha regionààla Tààgszittung, wo ìn dr Regioon Île-de-France un ìm Département Oise z’ laasa-n-ìsch. Sa wìrd àui unter’m Tìtel Aujourd’hui en France [oʒuʁd‿ɥi ɑ̃ fʁɑ̃s](info) ìn gànz Frànkrììch verkàuift. Ìhr Sìtz hàt d’ Zittung ìm 15. Arrondissement vu Pàriis. D’ Zittung ìsch ànna 1944 vum Émilien Amaury unter’m Titel Le Parisien libéré [lə paʁizjɛ̃ libeʁe](info) grìnda worra. Sa ìsch zem äärschta Mol àm 22. Àuigscht 1944 veräffentligt worra. Àm Ààfàng ìsch sa a Zittung vu dr Wììderschtàndsbeweegung geega d’ diitscha B’sätzung vum Frànkrììch ìm Zwaita Waltkriag gsìì. Ànna 1986 hàt sa ìhr hìttiger Tìtel ìwwernumma. D’ nàzionààla Üssgààb Aujourd’hui en France ìsch ànna 1994 zem äärschta Mol gedruckt worra. D’ Zittung hàt z’äärscht zem Unternamma Éditions Philippe Amaury gheert. Zitter 2015 ìsch sa Tail vu dr Grupp LVMH, wo zem bekànnta frànzeescha Milliàrdäär Bernard Arnault gheert. Ànna 2019 hàt d’ Zittung groossa Finànzprobleema ghàà: D’ Grupp LVHM hàt 83 Millioona gschpanda, fìr d’ Schulda-n-üsszààhla. Dànk dr Sunntigsüssgààb ìsch jedoch ìsch Le Parisien ànna 2022 aina vu da fìmf frànzeescha Prassatìtel gsìì, wo mehr Examplààra àls ìm Vorjoohr verkàuift hann. Politisch ìsch Le Parisien histoorisch nöitrààl gsìì, àwwer àb da 2020er hàt d’
D Barbara Margaretha von Salis-Marschlins (* 1. Meerz 1855 uf Schloss Marschlins z Igis; † 29. Meerz 1929 z Baasel; haimetberäächtigt z Igis), mer chännt si vor allem as Meta von Salis, isch di eerscht Hischtoorikeri vu dr Schwyz gsii, di eerscht Schwyzeri, wu an dr Filosoofische Fakulteet vu dr Uniwersiteet Züri promowiert wooren isch, un aini vu dr bekannteschte Schwyzer Fraueräächtlerne un e Kämpferi fir s Frauestimmräächt gsii. Si isch au ne passionierti Filosoofi gsii un e Brieffryndi vum Friedrich Nietzsche un däm syre Schweschter Elisabeth Förster-Nietzsche. D Barbara Margaretha „Meta“ von Salis-Marschlins isch us dr alte Bindner Aadelsfamilie vu dr von Salis chuu un isc im elterlige Schloss Marschlins ufgwagse. Noch em kunservatiive Erzieigsideal vu irem Vater isch si uf gängigi Maidlipensionaat gange. No ire Uusbildig in dääne, wie sii s gnännt het, Huusfraue-Zuuchtaaschstalte het si si autodidaktisch wyterbikldet un het as jungi Frau bschlosse, ass si Erziegeri wett gee, doodmool aini vu dr weenige Meegligkait fir Fraue us dr Ooberschiicht, Gäld z verdiene. Ab 1883 het si as eerschti Frau in dr Schwyz an dr Uniwersiteet Züri Gschiicht, Filosofy, Chunschtgschiicht un Jurisprudenz studiert. 1887 isch si mit ere Dissertazioon iber d Agnes von Poitou vu dr Filosoofische
D Hedwig Kym (* 27. Mai 1860 z Züri; † 31. Augschte 1949 z Neeri; haimetberäächtigt z Ärmetinge) isch e Schwyzer Lyrikeri un Fraueräächtleri gsii. D Hedwig Kym isch e Doochter vum Andreas Ludwig Kym, eme Brofässer fir Filosofy, un syre Frau Anna Kym geb. Biedermann gsii. Si isch z Züri ufgwagse. An dr Uniwersiteet het si d Voorlääsige vu irme Vater as Heereri bsuecht un het doo anne 1883 d Meta von Salis (1855–1929) chännegleert. Mit ire het si ne ängi Bezieig bis zum Dood vu dr von Salis gfiert. Ab 1887 hän di boode uf Schloss Marschlins zämegläbt, hän dr Friedrich Nietzsche z Sils Maria bsuecht un sin uf Raise gange. Anne 1904 sin si zäme uf d Insle Capri zooge. Im Joor 1910 het d Hedwig Kym dr Jurischt un Bolitiker Ernst Feigenwinter (1853–1919) ghyroote, wu d Meta von Salis as Aawalt vor Griicht verdrätte het. D Hedwig Kym isch wäg däre Hochzyt au us dr reformierte Chilche uusdrätte un kadoolisch woore. Si het derno mit irem Mann z Baasel gläbt, d von Salis het e aigeni Woonig im ooberschte Stock vum Huus ghaa. Bis zum Uusbruch vum Eerschte Wältchrieg sin si im Summer als uf Capri
Dr Parc Léo-Lagrange [paʁk leo laɡʁɑ̃ʒ](info) ìsch a 11,8 ha groossa Pàrkààlààg z’ Reims ìn Frànkrììch. Ar lììgt grààd biim Schtadium Auguste-Delaune ìm Schtàdtviartel Courlancy. Dr Parc Léo-Lagrange ìsch noh-n-em Parc de Champagne dr zwaita äffentliga Gàrta z’ Reims, wo àm maischta b’süacht wìrd. Dr Parc Léo-Lagrange lììgt grààd süüdlig vum Fluss Vesle ìm Schtàdtviartel Courlancy. Umgaa wìrd dr Pàrk àm Norda vu dr Chaussée Bocquaine — wo’na vum Schtadium trännt —, àm Oschta vu dr Avenue Paul-Marchandeau, àm Süüda vu dr Rue de Courlancy un àm Wäschta vu dr Avenue du Général-de-Gaulle. Àn dr Süüdwäschtäcka vum Pàrk lììgt d’ Schtrossabàhn-Hàltaschtälla Courlancy. Dr Pàrk ìsch ànna 1978 vum Làndschàftsgartner Jacques Sgarty zaichent worra. Ànna 1997 ìsch s’ Fiichtgebiat biim Wäijer ärschtällt worra. Ànna 2003 ìsch ìm Pàrk ìn Pàtnerschàft mìt dr frànzeescha Vugelschutzliiga-n-a „Vugelwaagla“-n-iig’rìchta worra. Àb 2023 hàt maa-n-ìm Pàrk Hàlsbàndsitticha gsah. Ìm Friahjoohr 2014 ìsch a 2.050 m² groosser Skatepark iig’rìchta worra — d’rfìr hàt d’ Schtàdtverwàltung 750.000 Öiro g’schpanda. Ànna 2019 ìsch a 350 Meeter lànger Pumptrack fìr Fààhrradla, Skateboards, Rollschiah un Trotinättla iig’rìchta worra — d’ Àrweta hann 130.000 Öiro koschta. Ànna 2021 ìsch dr 1100 m² groossa Schpììlgàrta fìr Kìnder ärfrìscht worra — d’ Àrweta hann
Dr Kurt Scheid (* 7. April 1907 z Stroßburi; † 2. Novämber 1982 z Zell am Harmerschbach) isch e dytsche Schriftsteller gsii. Dr Kurt Scheid isch anne 1907 z Stroßburi uf d Wält chuu. Är isch Buechhändler wore un het speter as Schurnalischt bi große Zytige gschafft. Im Zweete Wältchrieg isch er Soldat gsii. Är het langi Johr z Bade-Bade gläbt. Syni letschte Johr het er z Zell am Harmerschbach gwohnt. Dr Scheid het scho frie aafange schrybe, het Gedicht, Prosa un Heerspiil verfasst. Im Lauf vu sym Läbe het er ängi Kontakt ghaa zue verschidene Autore, unter anderem Otto Flake, Egon Vietta, Alfred Döblin, Adolf von Grolman un Joachim Freiherr von der Goltz. Anne 1981 sin syne Gedicht in aim Band uusechuu. Dr Adrien Finck het iber syni Gedicht vum gschribe: „Diese Gedichte überzeugen durch ihre aufrichtige, wahre Wortkunst wie durch ihre zur Betrachtung neigende Ergriffenheit.“ – A. Finck 1981 Anne 1982 isch dr Kurt Scheid z Zäll im Alter vu 75 Johr gstorbe. Vergrabe wore isch er uf em Fridhof z Zäll. Bis sie wiederkam. Eine Liebesgeschichte.v 1948 Reise in den Oktober. Erzählungen. 1949 Der verhängte Himmel. Verlag Moritz Schauenburg, Lahr/Schwarzwald 1977. 179 S. (Silberdistel-Reihe 125) Murstetter Geschichten.
D Caroline Farner (* 10. Juni 1842 z Gunterschhuuse; † 8. April 1913 z Züri; haimetberäächtigt z Oberschtamme, z Züri un z Gueteburg) isch e Schwyzer Dokteri un Fraueräächtleri gii. Si isch no dr Marie Heim-Vögtlin di zwoot Schwyzer Dokteri un di eerscht Allgmainpraktikeri gsii. D Caroline Farner isch e Doochter vum Jakob Farner, eme Buur un Miller, un dr Margaretha Henrika Farner geb. Böschenstein. Si isch z Guntershausen as jingschts vu siibe Chinder ufgwagse. Si isch uf s Deechterinschtitut z Aarberg gange un derno uf e Pensionaat z Nöiebuurg go Franzeesisch leere. Druf het si ne baar Joor z Schottland, z Änglan un s Frankryych as Leereri gschafft un Chinder gaumt. In dr 1860er Joor isch si in d USA graist zu eire Schweschter un uf Ungarn zue irem Brueder, wu baidi Hilf bruucht hän. Doderby isch vyyl Gäld, s Eerb vu dr Eltere, verloore gange, wäge däm het si zytwyys iberlait, eb si Diakonissi soll gee. Vun ere Schwerhscter z Langenthal het si derno gheert, ass Fraue z Züri chenne Mediziin studiere. Si het 1871 d Matura gmacht un scih derno, mit 29 Joor, an d Uniwersiteet Züri go deert Mediziin studierte. Im Februar 1876 het si s
D’ Sekwanz Victimae paschali laudes [ˈviktime pasˈkali ˈlau̯des](info) ìsch a làtiinischa Dìchtung, womm’r àm Oschtersunntig sìngt. Ìm Gsàng wìrd d’ Uffärschteehung vum Jesüs Krìschtüs àls Siig vum Laawa ìwwer dr Tood b’sunga. Dr Gsàng hàt dr Dìchter un G’schìchtsschriiwer Wipo († noh 1046) g’schrììwa. Victimae paschali laudes ìsch aina vu da weeniga Sekwanza, womm’r noh dr Reform vum tridentiinischa Konziil (1545–1563) biib’hàlta hàt. Maa hàt sììe zallamols ìm reemischa Ritüs ìn da Hailiga Massa ìn dr Oschterwucha g’sunga, zitter dr Litürgiireform vum Zwaita Vàtikàànischa Konziil numma noch àm Oschterfascht (ìn dr Mass àm Tààg) vor’m Rüaf vor’m Evànggelium. 1. Victimae paschali laudes immolent Christiani. 2. Agnus redemit oves; Christus innocens Patri Reconciliavit peccatores 3. Mors et vita duello conflixere mirando; Dux vitae mortuus Regnat vivus. 4. Dic nobis, Maria: Quid vidisti in via? Sepulchrum Christi viventis Et gloriam vidi resurgentis, 5. Angelicos testes, sudarium et vestes. Surrexit Christus spes mea; Praecedet suos in Galilaeam. [6. Credendum est magis soli Mariae veraci Quam Judaeorum turbae fallaci.] 7. Scimus Christum surrexisse a mortuis vere. Tu nobis, victor rex, miserere! (Amen. Alleluia.) 1. Em oschterliga Schlàchttiar solla Lobg’sang wäiha d’ Krìschta. 2. S’ Làmm hàt d’ Scheef ärleest. Krìschtüs, dr Schuldloos, hàt d’
Vorlage:Infobox Gemeinde in Frankreich/Wartung/abweichendes Wappen in Wikidata Pontault-Combault [pɔ̃tokɔ̃bo](info) ìsch a frànzeescha Gmainda mìt 37.579 Iiwoohner (Schtànd 1. Januar 2020) ìm Département Seine-et-Marne ìn dr Regioon Île-de-France. Sa gheert zem Arrondissement Torcy un ìsch d’ ainziga (un domìt àui dr Hàuiptort) ìm Kàntoon Pontault-Combault. D’ Iiwoohner nännt m’r Ponto-Combalusiennes [pɔ̃tokɔ̃balyzjɛn](info) (fìr d’ Fràuija) un Ponto-Combalusiens [pɔ̃tokɔ̃balyzjɛ̃](info) (fìr d’ Manner), odd’r Pontelloises-Combalusiennes [pɔ̃tɛlwaz kɔ̃balyzjɛn](info) (fìr d’ Fràuija) un Pontellois-Combalusiens [pɔ̃tɛlwa kɔ̃balyzjɛ̃](info) (fìr d’ Manner). Pontault-Combault lììgt 23 Kilomeeter süüdäschtlig vu Pàriis un 33 Kilomeeter neerdlig vu Melun, àn dr Granz züa da Départements Seine-Saint-Denis un Val-de-Marne. Umgaa wìrd Pontault-Combault vu da Gmainda Émerainville ìm Norda, Roissy-en-Brie ìm Oschta, Ozoir-la-Ferrière ìm Süüdoschta, Lésigny ìm Süüda, La Queue-en-Brie ìm Süüdwäschta, Le Plessis-Trévise ìm Wäschta un Noisy-le-Grand ìm Nordwäschta. Äbba 12 Prozant vu dr Schtàdtbeväälkerung (àlso 4.500 Iiwoohner) schtàmma-n-üss’m Portügal. d’ reemisch-kàthoolischa Dyonisiuskìrìch (St-Denis) üss’m 13. Joohrhundert. Ìn dr Kìrìch sìnn viar Grààbdankmooler bii da Histoorischa Dankmooler iig’schtuuft: dàs vum Mathurin Collet, dàs vu dr Pàriiser Bìrgerfàmìlia Gencien, dàs vum Jacques Bourdin un dàs vum Roger un em Marin Thieulin. Àui d’ groossa Bronzaglocka „Mària“ üss’m 16. Joohrhundert ìsch àls Objakt bii da Histoorischa Dankmooler vu nàzionààler Bediitung klàssifiziart. s’ Schloss Combault üss’m 18.
Mourmelon-le-Grand [muʁməlɔ̃ lə gʁɑ̃](info) ìsch a frànzeescha Gmainda mìt 5163 Iiwoohner (Stand 1. Januar 2020) ìm Département Marne ìn dr Regioon Grand Est. Sa gheert zem Arrondissement Châlons-en-Champagne un zem Kàntoon Moumelon-Vesle et Monts de Champagne. D’ Iiwoohner nänna m’r Mourmelonnaises [muʁməlɔnɛz](info) (fìr d’ Fràuija) un Mourmelonnais [muʁməlɔnɛ](info) (fìr d’ Manner). Ìn Urkunda-n-üss’m 12. Joohrhundert hàt maa fìrs Dorf viar verschììdana Nàmma-n-uff làtiinisch g’funda: Mormero ànna 1100, Mormormeium major ànna 1123, Murmerio ànna 1145 un Murmerona ànna 1178. Dr Nàmma-n-ìsch woohrschiins üss’m làtiinischa Wort murmur odd’r murmuris („Murmla“, „Brummla“) àbg’laita. Dàs sott a Hìnwiisung sìì uff dr Gröisch vum Bàch, wo durs Dorf fliasst. Uff Frànzeesch ìsch làng s’ Dorf „Le Grand Mourmelon“ g’nännt gsìì. Ìn dr Frànzeescha Revoluzioon ìsch’r offiziäll Mourmelon-le-Grand taift worra. S’ Wort Grand bediitet aifàch „grooss“. D’ Gmainda lììgt ìn dr Trockana Champagne, äbba 22 Kilomeeter süüdeschtlig vu Reims. Umgaa wìrd Mourmelon-le-Grand vu da Gmainda Saint-Hilaire-le-Grand ìm Nordoschta, Jonchery-sur-Suippe ìm Oschta, Vadenay ìm Süüdoschta, Bouy ìm Süüda, Livry-Louvercy ìm Süüdwäschta, Mourmelon-le-Petit ìm Wäschta un Baconnes ìm Nordwäschta. Zamma mìt dana Noochberderfer so wia mìt dr Gmainda Dampierre-au-Temple bìldet sa s’ Gebiat „Mourmelonnie“. Durs Dorf fliasst dr Bàch Le Cheneu, wo ìn d’ Vesle mìndet. Uff’m Gmaindagebiat
Mourmelon-le-Petit [muʁməlɔ̃ lə pəti](info) ìsch a frànzeescha Gmainda mìt 813 Iiwoohner (Schtànd: 1. Januar 2020) ìm Département Marne ìn dr Regioon Grand Est (vor 2016: Champagne-Ardenne). Sa gheert zem Arrondissement Châlons-en-Champagne un zem Kàntoon Mourmelon-Vesle et Monts de Champagne. D’ Iiwoohner nänna m’r Mourmelonnaises [muʁməlɔnɛz](info) (fìr d’ Fràuija) un Mourmelonnais [muʁməlɔnɛ](info) (fìr d’ Manner). Ìm Làuif vu dr G’schìcht hàt dr Nàmma vum Dorf liicht äntwìckelt: Mormoreium Parvum (1123) Mormerio Mimor (1145) Murmeron Minor (1155) Mormera Parvum un Murmer Parvulum (1201) Mourmeronnum Parvum (1208) Murmereium Parvum (1215) Mormelon Parvum (1271) Mormelonnum Parvum (1273) Mormelon le Petit un Petit Montmelon (1384) Mardion le Petit (1486) Le Petit Mourmelon (1556) Petit Mormelon (1633) Mourmelon-le-Petit lììgt äbba 33 Kilomeeter oschtsüüdeeschtlig vum Schtàdtzäntrum vu Reims. Umgaa wìrd Mourmelon-le-Petit vu da Nochbergmainda Sept-Saulx ìm Norda un Wäschta, Baconnes ìm Norda un Nordoschta, Mourmelon-le-Grand ìm Oschta so wia Livry-Louvercy ìm Süüda. D’ Nordoschtgranz vum Gmaindagebiat wìrd vu dr Schtrooss D35 gebìlda, d’ Süüdwäschtgranz wìrd vum Fluss Vesle gebìlda. Uff’m Gmaindagebiat b’fìndet sìch zem Tail a bediitender Truppa-n-iawungsplàtz vu da frànzeescha Schtraitkräfta, wo dr Kaiser Napoleon III. hàt loo grìnda. d’ reemisch-kàthoolischa Kìrìch Saint-Basle, wo ànna 1846 bàuija worra-n-ìsch. Sa ìsch ànna 1995 vollschtandig ärfrìscht worra. dr
D Hochschuel Furtwange isch e Hochschuel vum Land Bade-Wirttebärg z Furtwange (Hauptsitz), z Villinge-Schwenninge un z Duttlinge. D HFU ghert zum Verbund Internazionali Bodesee-Hochschuel. D HFU bietet Studiegäng in Gsundhaitswisseschafte, Informatik, Ingenieurwisseschafte, Internazionali Wirtschaft, Digitali Medie, Wirtschaftsinformatik un Wirtschaftsingenieurwäse aa. D Hochschuel Furtwange isch us dr erschte Uhrmacherschuel z Furtwange im Schwarzwald entstande. Grindet woren isch d Schuel anne im Jahr 1850 dur dR Ingenieur Robert Gerwig. S Dytsch Uhremuseum, di grescht dytsch Uhresammlig, wu vum Robert Gerwig as Schausammlig grindet woren isch, isch hite ne Abdailig vu dr Hochschuel. Noch em Zweete Wältchrieg isch d Uhrmacherschuel Furtwange in zwee Zwyyg ufglideret wore: e Beruefligi Schuel (hite Robert-Gerwig-Schuel, wu bis hit d Uhrmacherschuel derzue ghert) un di Staatli Ingenieurschuel fir Fyynwärchtächnik, wu mit dr Yyfierig vu dr Fachhochschuele 1971 zur Fachhochschuel Furtwange (FHF) woren isch. Grindigsdiräkter vu dr Ingenieurschuel isch dr Friedrich Aßmus gsii. Nodäm si d Lehr un d Forschig z Furtwange langi Zyt uf Ingenieurwisseschafte kunzäntriet ghaa het, isch s Studienaagebot ab dr sibziger Johr uf d Beraich Informatik, Wirtschaftsinformatik, Wirtschaft un Digitali Medie uusgwytet wore. Mit dr Novellierig vum Landeshochschuelgsetz vum Land Bade-Wirttebärg isch si 1997 zert sich in „Hochschule für Technik und Wirtschaft“ un speter in
D’ MTV Video Music Awards (kurz VMAs) waara zitter 1984 vum US-àmerikàànischa Farnsahsander MTV verlììha. ’S ìsch zamma mìt MTV Europe Music Awards (EMA) d’ wìchtigschta MTV-Priisverlaihung. D’ Verànschtàltung düürt äbba dräi Schtunda un fìndet äntwaader And Àuigscht odd’r Ààfàng Septamber schtàtt. D’ Priisverlaihunga fìnda normààlerwiis z’ Näi York odd’r Los Angeles; a pààr Zeremonia sìnn àui z’ Miami un Las Vegas àbg’hàlta worra. Ànna 2019 hàt d’ Verlaihung zem äärschta Mol z’ Newark (New Jersey) schtàttg’funda; ànna 2023 ìsch nochamol d’ Zeremonii därt àbg’hàlta worra. ’S sìnn äbba 20 Kàtegorii un jeedsjoohr äbba 15 Live-Ufftrìtta vu bekànnta Schtars. Ànna 2009 hann d’ MTV Video Music Awards ìhr 25-joohrig-Jubileeum g’fiirt. D’ Verànschtàltung ìsch vu dr Britney Spears g’äffnet worra. Dr Pokààl, wo-n-a Ràuimschìfffààhrer dàrschtällt, trajt dr Schpìtznàmma Moonman. D’ MTV Video Music Awards sott maa nìt mìt da MTV Movide Awards verwacksla. Ànna 2020 hann d’ VMAs waaga dr COVID-19-Pàndemii zem äärschta Mol ìn ìhrer G’schìcht ìn dr fräija Luft schtàttg’funda, fìr d’ gsätzliga G’sundhaitsrìchtliinia g’waahrlaischta. Commons: MTV Video Music Awards – Sammlig vo Multimediadateie Offiziälla US-àmerikàànischa Websitta (anglisch) Dia Informàzioona sìnn üss’m Àrtìkel MTV Video Music Awards ìn dr hoochdiitscha Wikipedia ìwwernumma worra. Dia Informàzioona sìnn üss’m Àrtìkel MTV
Dr Bruno Baur (* 1955 z Saarmischtorf) isch en Schwyzer Biolog un emeritierte Brofässer fir Naturschutzbiology an dr Uniwersitet Baasel. Är laitet dert s Departemänt Naturschutzbiology, wu mit syre Schwärpunktsetzig uf di naturschutzfachlige Aschpäkt vu dr Biology ais vu dr wenige sonige im dytschsprochige Ruum isch. Dr Baur het an dr Kantonsschuel Aarau d C-Matura gmacht. Derno het er Zoology an dr Uniwersitet Züri studiert un het anne 1980 mit em Diplom abgschlosse. 1984 isch er mit ere Dissertation iber dr Gfläckt Schnirkelschnäck promewiert wore. Ab 1985 het er an dr Uniwersitet Uppsala gforscht, wn er si 1988 habilitiert het. Vu 1988 bis 1993 het er as Assischtänt am Zoologische Inschtitut vu dr Uniwersitet Baasel gschafft. 1995 isch er dert zum Brofä#sser fir Naturschutzbiology gruefe wore un het d Laitig vu dr Abdailig Biology vum Inschtitut fir Natur-, Landschafts- un Umwältschutz (NLU) ibernuu. Ändi 2021 isch er emeritiert wore. Dr Baur het zue dr Fragmäntierig vu Lääbesryym un zue dr Uuswirkige dervu uf di biologisch Vylfalt gforscht. En andere Aschpäkt vu syre Forschig sin Untersuechige zum Yyfluss vum Freizytverhalte uf di biologisch Vylfalt in naturnoche Lääbesryym un di anthropogene Yyfliss uf Reliktbflanze un -dier in dr Felsgebiet vum Nordweschtschweizer Jura
Dr Lil Wayne [lɪl wɛɪ̯n](info), àui bekànnt àls Weezy un Lil Tunechi (* 27. Septamber 1982 z’ New Orleans, Louisiana; bìrgerlig dr Dwayne Michael Carter, Jr.) ìsch a US-àmerikàànischer Rapper un Läibelgrìnder vu Young Money. Ar wìrd bii da iiflussriichschta Hip-Hop-Kìnschtler vu siinera Genràzioon zeehlt un wìrd oft bii da bediitendschta Rapper ìn dr G’schìcht ärwäähnt. Dr Carter hàt ànna 1995 siina Kàrriar ààgfànga, wu-n-’r a Vertrààg mìt’m em Läibel Cash Money Records vum Rapper Birdman verzaichent hàt; mìt 11 Joohra-n-ìsch’r s’ jìngschta Läibelmìtglììd worra. Ar ìsch dr Hàuiptkìnschtler vum Läibel worra, vor äbb’r ìm Jüüni sii Vertrààg gebrocha hàt. Ànna 1995 hàt dr Carter zamma mìt’m B.G. s’ Àlbum True Story veräffentligt — doo drìnn ìsch dr Carter numma ìn dräi Liader z’ loosa. Zamma mìt em un da Läibelmìtglììder Juveline un Turk hàt’r ànna 1997 d’ Hip-Hop-Grupp Hot Boys grìnda. S’ äärschta Gruppàlbum Get It How U Live! ìsch ìm Oktoower 1997 üssagànga. Mìt’m zwaita Àlbum Guerrilla Warfare (1999) un dr Sìnggel Bling Bling ìsch d’ Grupp vu’ma braita Puplikum bekànnt worra. D’ Grupp ìsch schpeeter uffg’leest worra, àwwer ìhr lätscht Àlbum Let ’Em Brun ìsch ànna 2003 veräffentligt worra. Ìm Carter sii äärscht Schtüdioàlbum Tha Block Is
Sept-Saulx [sɛt so](info) ìsch a frànzeescha Gmainda mìt 686 Iiwoohner (Schtànd: 1. Januar 2020) ìm Département Marne ìn dr Regioon Grand Est (vor 2016 Champagne-Ardenne). Sa gheert zem Arrondissement Reims un zem Kàntoon Mourmelon-Vesle et Monts de Champagne. D’ Iiwoohner waara Septemsaliciennes [sɛptɛmsalisjɛn](info) (fìr d’ Fràuija) un Septemsaliciens [sɛptɛmsalisjɛ̃](info) (fìr d’ Manner) g’nännt. Sept-Saulx lììgt äbba 20 Kilomeeter süüdeeschtlig vu Reims àm Vesle. Ìm Wäschta düat dr Aisne-Marne-Kànààl d’ Gmainda kweera. Umgaa wìrd Sept-Saulx vu da Nochbergmainda Val-de-Vesle ìm Norda un Wäschta, Prosnes ìm Nordoschta, Baconnes ìm Oschta, Mourmelon-le-Petit ìm Süüdoschta, Livry-Louvercy ìm Süüda un Süüdoschta, Billy-le-Grand ìm Süüda un Süüdwäschta so wia Les Petites-Loges ìm Wäschta un Süüdwäschta. Dr Hàltapunkt Sept-Saulx lììgt àn dr Bààhnschträcka Châlons-en-Champagne–Reims. d’ romàànischa, reemisch-kàthoolischa Kìrìch Saint-Basle üss’m 12. Joohrhundert ìsch zitter 1920 àls Histoorisch Dankmol vu nàzionààler Bediitung klàssifiziart worra. Ìn dr Kìrìch sìnn d’ Schtàtüüta vu dr hl. Barbara, vum hl. Hubertus, vu dr Mària un ìhrer Müatter Anna, so wia dr Retààbel vu dr Wiahnàchtsg’schìcht un dr Uffärschteehung vum Jesüs Krìschtüs àls Objakta bii da Histoorischa Dankmooler vu nàzionààler Bediitung klàssifiziart. D’ Schtàtüüta vum hl. Antonius un s’ Gmäld „D’ lätschta Kommunioon vum hl. Hieronymus“ sìnn bii da Histoorischa Dankmooler vu regionààler
Cernay-lès-Reims [sɛʁnɛ lɛ ʁɛ̃s](info) ìsch a frànzeescha Gmainda mìt 1.449 Iiwoohner (Schtànd: 1. Januar 2020) ìm Département Marne ìn dr Regioon Grand Est (vor 2016: Champagne-Ardenne). Sa gheert zem Arrondissement Reims un zem Kàntoon Reims-8. D’ Iiwoohner nänna m’r Sarnaisiennes [sɛʁnɛzjɛn](info) (fìr d’ Fràuija) un Sarnaisiens [sɛʁnɛzjɛ̃](info) (fìr d’ Manner). Cernay-lès-Reims lììgt äbba fìmf Kilomeeter eeschtlig vum Schtàdtzäntrum vu Reims. Umgaa wìrd Cernay-lès-Reims vu da Nochbergmainda Witry-lès-Reims ìm Norda, Berru ìm Oschta un Nordoschta, Nogent-l’Abbesse ìm Oschta un Süüdoschta, Puisieulx ìm Süüda un Süüdoschta, Saint-Léonard ìm Süüda so wia Reims ìm Wäschta. D’ Otoschtrooss A34 fiahrt dur d’ Gmainda. d’ romàànischa, reemisch-kàthoolischa Màrtiinskìrìch (Saint-Martin) üss’m 12./13. Joohrhundert. Sa ìsch ìm Äärschta Waltkriag zärschteert, ànna 1957 wììder ärrìchta worra. Sa ìsch zitter 1911 àls Histoorisch Dankmool mìt’ra nàzionààla Bediitung klàssifiziart. Zallamols hàt d’ Kìrìch dräi groossa Bronzaglocka ghàà, wo-n-üss dr Reimser Remigiusàbtai g’schtàmmt hann; sa sìnn ànna 1685 gossa un ìm Äärschta Waltkriag zärschteert worra. Sa sìnn bii da Histoorischa Dankmooler mìt’ra nàzionààla Bediitung klàssifiziart gsìì. D’ Màrmorschtàtüüta vu dr Mària mìt Jesüskìnd üss’m 14. Joohrhundert ìsch ànna 1917 geb’schtoohla worra un ìsch zitter 1928 ìm Metropolitan Museum of Art z’ Näi York z’ fìnda. Sa ìsch zwìscha 1908 un 1945